توصلت “كود” بمعطيات حصرية حول الخلفية الإرهابية التي تم تفكيكها صباح اليوم السبت 14 أكتوبر الجاري بمدينة فاس. وحسب المعلومات الأولية، فإن العقل المدبر لهاته الخلية أخد مدينة فاس مقرا له من أجل التخطيط لعمليات إرهابية نوعية. هاد الارهابي مشا كرا شقة فأشهر الشوارع بالعاصمة العلمية =شارع الجيش الملكي” اللّي فيه بزاف ديال الفنادق واللي كتقابل مقهى في ملكية الكاتب المحلي للنقابة الوطنية للصحافة. فحسب مصادر “كود”، فإن هاد الارهابي كرا هاد العمارة اللّي الاسم ديالها “دنيا” وكان مرفوق بالوالد والام ديالو “حتى لا يثير شكوك الجميع”. تشرح مصادر “كود”. وهاد العمارة ديال دنيا كان ساكن فيها فيصل الادريسي وكيل الملك السابق ديال فاس اللّي دبا راه وكيل عام فوجدة بالاضافة إلى مجموعة من المسؤولين، من بينهم مدير ديوان والي امن المدينة اللّي خرج من العمارة هادي شي أشهر قليلة. وأشارت المصادر إلى أن العملية الامنية التي قامت بها عناصر من المكتب المركزي للأبحاث القضائية تمت في حدود الساعة السادسة صباحا بحضور مسؤولين أمنيين كبار، من بينهم المراقب العام عبد الإله السعيد الذي شوهد يرتدي حذاء رياضي ونظارات شمسية. 
الخلية الإرهابية ديال فاس: إنفراد.. ها كيفاش سكن العقل المدبر ديالها فشارع الجيش الملكي وها شكون هو المسؤول القضائي لكبير اللّي كان ساكن قريب منو